Noi detalii despre situația lui Jack Ma, fondatorul Alibaba: Nu apare în public, dar nu a dispărut.
Fondatorul companiei Alibaba, Jack Ma, nu apare în public, dar nu a dispărut, a spus pentru CNBC o sursă care cunoaște situația lui. Mai multe site-uri de știri au scris în această săptămână despre posibila dispariție a magnatului chinez. Bursele de valori din Shanghai și Hong Kong au suspendat o ofertă inițială de acțiuni a companiei Ant Group, a lui Ma, după ce acesta și-a exprimat o opinie critică, în public, despre autoritățile de reglementare chineze.
După ce au apărut mai multe speculații referitor la dispariția din spațiul public a fondatorului companiei Alibaba, Jack Ma, jurnalistul David Faber de la CNBC a informat marți că miliardarul chinez nu a dispărut, potrivit mărturiei unei persoane care îl cunoaște pe Ma, ci doar nu s-a arătat deocamdată în public.Mai multe canale de știri, inclusiv The Wall Street Journal, au raportat în această săptămână că Jack Ma nu a fost văzut în public de când a vorbit la un forum la sfârșitul lunii octombrie, când s-a exprimat critic la adresa autorităților de reglementare financiară din China.La scurt timp după aceea, ofertă inițială de acțiuni a compania Ant Group, deținută de Ma, firmă ce deține cea mai mare platformă de plăți digitale din China, Alipay, a fost suspendată de bursele de valori din Shanghai și Hong Kong.De asemenea, într-o declarație din luna noiembrie a Comisiei de reglementare a valorilor mobiliare din China (CSRC) s-a spus că Ma și doi directori ai Ant Group au fost convocați și au fost intervievați de autoritățile de reglementare chineze.